**NEGOCIEREA COLECTIVA**

Organizarea și desfășurarea negocierii colective, precum și încheierea contractelor colective de muncă sunt reglementate de Legea nr.62/2011 – Legea dialogului social, republicată în Monitorul Oficial nr.625 din 31 august 2012, cu modificările și completările ulterioare.

La nivel de unitate se încheie și se înregistreaza un singur contract colectiv de muncă, iar clauzele contractului colectiv de muncă produc efecte pentru toți angajații din unitate.

***Legea 62/2011 republicată cu modificările și completările ulterioare, prevede:***

Art. 129

(1) Negocierea colectivă este obligatorie numai la nivel de unitate, cu excepţia cazului în care unitatea are mai puţin de 21 de angajaţi.

(2) Iniţiativa negocierii aparţine angajatorului sau organizaţiei patronale.

(3) Angajatorul sau organizaţia patronală iniţiază negocierea colectivă cu cel puţin 45 de zile calendaristice înaintea expirării contractelor colective de muncă sau a expirării perioadei de aplicabilitate a clauzelor stipulate în actele adiţionale la contractele colective de muncă.

(4) În cazul în care angajatorul sau organizaţia patronală nu iniţiază negocierea, aceasta va începe la cererea scrisă a organizaţiei sindicale reprezentative sau a reprezentanţilor angajaţilor, în termen de cel mult 10 zile calendaristice de la comunicarea solicitării.

(5) Durata negocierii colective nu poate depăşi 60 de zile calendaristice decât prin acordul părţilor.

**Potrivit articolului VII din O.U.G.nr, 82/2017,** publicatăîn Monitorul Oficial nr. 902 din 16 noiembrie 2017 **sunt stabilite derogări** de la prevederile Legii nr.62/2011 – Legea dialogului social privind obligativitatea negocierii collective a contractelor/acordurilor colective de muncă, astfel:

 “(1) **Prin derogare** de la prevederile <LLNK 12011 62 13 243 71>art. 129 alin. (1) din Legea dialogului social nr. 62/2011, republicată, cu modificările şi completările ulterioare, **în unităţile în care nu există încheiat contract/acord colectiv de muncă, iniţierea negocierii colective este obligatorie, pentru punerea în aplicare a prevederilor <LLNK 12017 79180 301 0 46>Ordonanţei de urgenţă a Guvernului nr. 79/2017** pentru modificarea şi completarea <LLNK 12015 0932 2H1 0 39>Legii nr. 227/2015 privind Codul fiscal.

 (2) **Prin derogare** de la prevederile <LLNK 12011 62 13 243 18>art. 129 alin. (3) şi <LLNK 12011 62 13 243 38>(5) din Legea nr. 62/2011, republicată, cu modificările şi completările ulterioare, pentru punerea în aplicare a prevederilor <LLNK 12017 79180 301 0 46>Ordonanţei de urgenţă a Guvernului nr. 79/2017 **este obligatorie negocierea colectivă a actelor adiţionale la contractele şi acordurile colective de muncă în vigoare.**

 (3) În aplicarea prevederilor alin. (1)-(2) şi prin derogare de la prevederile <LLNK 12011 62 13 243 61>art. 135 alin. (1) lit. a) din Legea nr. 62/2011, republicată, cu modificările şi completările ulterioare, **în unităţile în care nu există sindicat reprezentativ afiliat la o federaţie reprezentativă la sectorul de activitate**, la negocierea contractelor/acordurilor colective de muncă sau a actelor adiţionale, după caz, **pot participa reprezentanţi ai federaţiei sindicale, în baza mandatului sindicatului, împreună cu reprezentanţii salariaţilor.**

 (4) În aplicarea prevederilor alin. (1)-(2) şi prin derogare de la prevederile <LLNK 12011 62 13 243 61>art. 135 alin. (1) lit. b) din Legea nr. 62/2011, republicată, cu modificările şi completările ulterioare, **în unităţile în care nu există sindicat** la negocierea contractelor/acordurilor colective de muncă sau a actelor adiţionale, după caz, **pot participa reprezentanţii salariaţilor împreună cu un reprezentant al unei federaţii reprezentative la sectorul de activitate sau a unei confederaţii sindicale reprezentative la nivel naţional, la invitaţia reprezentanţilor salariaţilor.**

 (5) **Prevederile alin. (1)-(4) se aplică în perioada 20 noiembrie-20 decembrie 2017.”**

ART. 130

 (1) În termen de 5 zile calendaristice de la data declanşării procedurilor de negociere prevăzute de art. 129 alin. (4), angajatorul sau organizaţia patronală are obligaţia să convoace toate părţile îndreptăţite în vederea negocierii contractului colectiv de muncă.

 (2) ***La prima şedinţă*** de negociere se stabilesc informaţiile publice şi cu caracter confidenţial pe care angajatorul le va pune la dispoziţia delegaţilor sindicali sau ai reprezentanţilor angajaţilor, conform legii şi data până la care urmează a îndeplini această obligaţie.

 (3) Regimul informaţiilor confidenţiale puse la dispoziţie de angajator este cel stabilit prin <LLNK 12006 467 10 201 0 18>Legea nr. 467/2006 privind stabilirea cadrului general de informare şi consultare a angajaţilor.

 (4*)* ***Informaţiile*** pe care angajatorul sau organizaţia patronală le va pune la dispoziţia delegaţilor sindicali ori a reprezentanţilor angajaţilor, după caz, ***vor cuprinde cel puţin date referitoare la:***

 a) situaţia economico-financiară la zi;

 b) situaţia ocupării forţei de muncă.

 (5) ***Tot la prima şedinţă de negociere părţile vor consemna în procesul-verbal următoarele***:

 a) componenţa nominală a echipelor de negociere pentru fiecare parte, în baza unor împuterniciri scrise;

 b) nominalizarea persoanelor mandatate să semneze contractul colectiv de muncă;

 c) durata maximă a negocierilor convenită de părţi;

 d) locul şi calendarul reuniunilor;

 e) dovada reprezentativităţii părţilor participante la negocieri;

 f) dovada convocării tuturor părţilor îndreptăţite să participe la negociere;

 g) alte detalii privind negocierea.

 **(6) *Data la care se desfăşoară prima şedinţă de negociere reprezintă data la care se consideră că negocierile au fost declanşate.***

 (7) La fiecare şedinţă de negociere se vor încheia procese-verbale semnate de reprezentanţii mandataţi ai părţilor în care se va consemna conţinutul negocierilor.

 ART. 141

 (1) Contractul colectiv de muncă se încheie pe o perioadă determinată, care nu poate fi mai mică de 12 luni şi mai mare de 24 de luni.

 (2) Părţile pot hotărî prelungirea aplicării contractului colectiv de muncă, în condiţiile stabilite de prezenta lege, o singură dată, cu cel mult 12 luni.

 (3) În cazul în care într-o unitate nu există un contract colectiv de muncă, părţile pot conveni negocierea acestuia în orice moment.

 Conform prevederilor art. 143 alin.(1) din legea nr. 62/2011 contractele colective de muncă şi actele adiţionale la acestea negociate de angajatori la nivel de unitate se încheie în formă scrisă şi se înregistrează prin grija părţilor la inspectoratul teritorial de muncă.

 Conform art.143 alin. (2) din actul normativ mai sus menționat dosarul întocmit în vederea înregistrării va cuprinde:

 a) contractul colectiv de muncă, în original, redactat în atâtea exemplare câte părţi semnatare sunt, plus unul pentru depozitar, semnate de către părţi;

 b) dovada convocării părţilor îndreptăţite să participe la negociere;

 c) împuternicirile scrise pentru reprezentanţii desemnaţi în vederea negocierii şi semnării contractului colectiv de muncă;

 d) dovezile de reprezentativitate ale părţilor.

 e) procesele-verbale ale negocierii, redactate în atâtea exemplare câte părţi semnatare sunt, plus unul pentru depozitar, conţinând poziţia părţilor;

 ART. 146

 (1) Contractele colective de muncă **nu vor fi înregistrate** dacă:

 -părţile nu au depus dosarul în conformitate cu prevederile art. 143 alin. (2);

 -reprezentantul oricărei părţi care a participat la negocieri nu a fost de acord cu oricare dintre clauzele contractului şi acest fapt a fost consemnat în procesul-verbal de negociere.

 (2) La nivel de unitate, contractul colectiv de muncă va fi înregistrat fără semnătura tuturor părţilor numai în cazul în care partea semnatară care reprezintă angajaţii acoperă mai mult de jumătate din totalul angajaţilor.

***Alegerea reprezentanţilor salariaţilor***

Legea nr. 53/2003 republicată, cu modificările și completările ulterioare, prevede

 ART. 221

 (1) La angajatorii la care sunt încadraţi mai mult de 20 de salariaţi şi la care nu sunt constituite organizaţii sindicale reprezentative conform legii, interesele salariaţilor pot fi promovate şi apărate de reprezentanţii lor, aleşi şi mandataţi special în acest scop.

 (2) Reprezentanţii salariaţilor sunt aleşi în cadrul adunării generale a salariaţilor, cu votul a cel puţin jumătate din numărul total al salariaţilor.

 (3) Reprezentanţii salariaţilor nu pot să desfăşoare activităţi ce sunt recunoscute prin lege exclusiv sindicatelor.

 ART. 222

 (1) Pot fi aleşi ca reprezentanţi ai salariaţilor salariaţii care au capacitate deplină de exerciţiu.

 (2) Numărul de reprezentanţi aleşi ai salariaţilor se stabileşte de comun acord cu angajatorul, în raport cu numărul de salariaţi ai acestuia.

 (3) Durata mandatului reprezentanţilor salariaţilor nu poate fi mai mare de 2 ani.